Wat beteken inspirasie? - www.bybelkennis.co.za
"When our Lord says, we must be converted and become as little children, I suppose He means also, that we must be sensible of our weakness, comparatively speaking, as a little child.
" – George Whitefield
Die hele Skrif is deur God geïnspireer (2 Timoteus 3:16)
Hierdie teks verwys nie net na die manier waarop God sy inligting aan ons gekommunikeer het nie. Die klem hier val op die bron van daardie inligting. Letterlik beteken die woord wat hier deur Paulus gebruik word dat dit deur God uitgeasem is.
Maar wat is die verskil tussen inasem en uitasem? As Paulus sê dat God die Skrif uitgeasem het, sê hy dat die bron God is. Dit is sy woord; Hy is die bron van hierdie skrywes. Ons kan sê dat Hy die superintendent van die Skrif is. [Superintendent = iemand wat toesig hou – HAT] God laat nie toe dat die menslike skrywers reageer volgens hulle eie insig nie – hulle eie verbeelding volg nie. Hulle kan nie hulle verbeelding gebruik om te skryf wat God volgens hulle gedoen het nie. God, deur sy Heilige Gees, tree as superintendent op. Hy maak dus seker dat wat geskryf word sy woord is.